უილიამ რამზაი

უილიამ რამზაი (ინგლ. Sir William Ramsay; დ. 2 გჷმათუთა, 1852, გლაზგო, შოტლანდია — ღ. 23 კვირკვე, 1916, ჰაი-უიკომი, ინგლისი) — შოტლანდიარი ქიმიკოსი, ნობელიშ პრემიაშ ლაურეატი ქიმიაშ დარგის (1904). ჯონ უილიამ სტრეტიწკჷმა ართო ძირუ დო დიგურუ არგონი. უილიამ რამზაიქ ძირუ დო დიგურუ შხვა ატმოსფერული აირეფი ხოლო. აკეთჷ არგონიშ, ჰელიუმიშ, ნეონიშ, კრიპტონიშ დო ქსენონიშ იზოლაცია. უილიამ რამზაიშ მენცარულ ნახანდეფქ შელებუ ქიმიური ელემენტეფიშ პერიოდული სისტემაშ უმოსო გოვითარაფა.

ბიოგრაფია
უილიამ რამზაიქ დებადჷ გლაზგოს, 1852 წანას. გურაფულენდჷ გლაზგოშ აკადემიას, უკულ გლაზგოშ უნივერსიტეტის. გურაფაშ თებაშ უკულ მუშენდჷ ქიმიკოსი ტომას ანდერსონწკჷმა. მალას რამზაიქ გერმანიაშა მიდართჷ დო გურაფა გაგინძორჷ ტიუბინგენიშ უნივერსიტეტის, სოდეთ თხილუ ოდოქტორე დისერტაცია ქიმიას, ვილჰელმ რუდოლფ ფიტიგიშ ხემანჯღვერობათ. გერმანიაშ უკულ რამზაიქ შოტლანდიაშა დირთჷ დო მუშობა დიჭყჷ ანდერსონიშ კოლეჯის, ტომას ანდერსონიშ ასისტენტო. 1879 წანაშე რამზაი რდჷ ქიმიაშ პროფესორი ბრისტოლიშ უნივერსიტეტიშ კოლეჯის. 1887 წანაშე მუშენდჷ ლონდონიშ უნივერსიტეტიშ კოლეჯის. 1904 წანას მიპალუ ნობელიშ პრემია, 1907 წანას მატეუჩიშ მენდალი დო 1913 წანას ელიოტ კრესონიშ მენდალი.

პიჯური რინა
უილიამ რამზაიშ ალმასქუ რდჷ მარგარეტ ჯონსტონ მარშალი. ჸუნდეს ჟირი სკუა. რამზაიქ დოღურჷ 1916 წანაშ 23 კვირკვეს, 63 წანაშ ხანს.

ლიტერატურა
 Morris Travers (1956). The Life of Sir William Ramsay. London: Arnold.

რესურსეფი ინტერნეტის

 Sir William Ramsay School 

 Eponymous school 
 Web genealogy article on Ramsay
 Chemical genealogy
 victorianweb biography 
 chemeducator biography
 7/23/1904;This Photograph of Sir William Ramsay Was Taken in His Laboratory Specially for the Scientific American

კატეგორია:შოტლანდიარეფი
კატეგორია:შოტლანდიარი ქიმიკოსეფი
კატეგორია:ნობელიშ პრემიაშ ლაურეატეფი
კატეგორია:დუნაბადი 1852
კატეგორია:ნაღურა 1916